Diari Oficial de la Generalitat Valenciana


Sumari del DOGV 8650, del 07-10-2019 (2019/9404)

ACORD de 27 de setembre de 2019, del Consell, pel qual s'autoritza incrementar el límit per a comprometre despeses plurianuals amb càrrec a la línia de subvenció S5136, «Incentius a la inversió per a impulsar el canvi del model econòmic de la Comunitat Valenciana», del capítol 7 del programa 615.20, Model econòmic i actuacions sobre el sector públic, de la Conselleria d'Hisenda i Model Econòmic. VL 06.004/19-015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8650

Data del DOGV
:   07-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9404


Data del document
:   27-09-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 27 de setembre de 2019, del Consell, pel qual s'autoritza incrementar el límit per a comprometre despeses plurianuals amb càrrec a la línia de subvenció S5136, «Incentius a la inversió per a impulsar el canvi del model econòmic de la Comunitat Valenciana», del capítol 7 del programa 615.20, Model econòmic i actuacions sobre el sector públic, de la Conselleria d'Hisenda i Model Econòmic. VL 06.004/19-015. [2019/9404]  
  
  
El pressupost del programa 615.20, Model econòmic i actuacions sobre el sector públic, inclou en l'annex de transferències i subvencions de capital la línia de subvenció S5136, «Incentius a la inversió per a impulsar el canvi del model econòmic de la Comunitat Valenciana», les ajudes de la qual es regulen en el marc de la Resolució del 5 de febrer de 2019, del conseller d'Hisenda i Model Econòmic, per la qual es convoquen subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de la Conselleria d'Hisenda i Model Econòmic, amb les següents anualitats: 2019, 5.000.000 euros; 2020, 3.500.000 euros, i 2021, 3.000.000 euros.  
  
Acabat el termini de presentació de sol·licituds, es constata que el crèdit inicialment previst és insuficient per a atendre el volum d'aquestes, per la qual cosa, per una banda, s'ha considerat necessari tramitar l'increment de la dotació de la mencionada línia S5136 en l'anualitat 2019 per un import de 2.400.000 euros, i per una altra, plantejar l'increment del límit per a comprometre despeses plurianuals a càrrec de l'esmentada línia S5136 per a les anualitats de 2020 i 2021, a fi de tramitar la convocatòria que preveu la concessió de subvencions plurianuals amb un import anual màxim de 7.400.000 euros.  
Aquesta iniciativa obeeix al desenvolupament d'un dels eixos estratègics del Consell, la transformació del model econòmic de la Comunitat Valenciana; per a això, és un objectiu prioritari establir les bases que propicien la consolidació d'un teixit productiu basat en el coneixement, la innovació i obertura a l'exterior des d'un principi de sostenibilitat, tant ambiental com productiva i social.  
A aquest efecte, i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 27 de setembre de 2019,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa a càrrec de la línia de subvenció S5136, «Incentius a la inversió per a impulsar el canvi del model econòmic de la Comunitat Valenciana», del capítol 7 del programa 615.20, Model econòmic i actuacions sobre el sector públic, d'acord amb el següent detall:  
  
  
Anualitat Límit actual Límit modificat  
2020 3.251.131 7.400.000  
2021 3.947.378 7.400.000  
  
  
  
València, 27 de setembre de 2019  
  
La consellera secretària,  
MÓNICA OLTRA JARQUE